Nico Schlotterbeck

**Nico Cedric Schlotterbeck** (lindur më 1 dhjetor 1999) është një futbollist profesionist gjerman i cili luan si qëndër-mbrojtës për klubin gjerman Borussia Dortmund dhe kombëtaren gjermane.

Schlotterbeck e nisi karrierën e tij me Freiburgun, duke debutuar fillimisht me ekipin e dytë. Në vitin 2019, ai u bë pjesë e ekipit të parë, duke qënë pjesë për tre vite. Gjatë kësaj kohe, ai u huazua për një sezon te Union Berlini. Në vitin 2022, ai u ble nga Dortmundi.

Schlotterbeck ishte pjesë e kombëtares gjermane nën-21 që fitoi UEFA Kampionatin Evropian në vitin 2021. Ai debutoi me ekipin e parë në vitin 2022 dhe dy vite më pas mori pjesë në UEFA Euro 2024.

## Karriera me klube
### SC Freiburg
Schlotterbeck bëri debutimin e tij zyrtar me ekipin e parë të Freiburgut më 9 mars 2019 në fitoren 2–1 kundër Hertha BSC, duke u aktivizuar si zëvëndësues në pjesën e dytë. Në sezonin e tij të dytë, Schlotterbeck u aktivizua në vetëm 13 ndeshje në Bundesligë. 

Më 31 korrik 2020, Schlotterbeck u huazua për një sezon te Union Berlin po në Bundesligë. Gjatë kohës së tij me ekipin kryeqytetas, ai u aktivizua në 16 ndeshje në kampionat dhe një në kupë, duke shënuar dy gola. Goli i tij i parë në Bundesligë erdhi më 16 shtator 2020 në barazimin 1–1 kundër Borussia Mönchengladbach e cila ishte debutimi i tij me klubin.

Pas rikthimit të tij te Freiburgu, Schlotterbeck e fitoi menjëherë vendin e titullarit, duke luajtur 32 ndeshje në kampionat në sezonin 2021–22. Ai gjithashtu ishte protagonist në ecurinë e ekipit në kupë, duke u shpallur lojtari i ndeshjes në finalen e humbur me penallti kundër RB Leipzig.

### Borussia Dortmund
Më 2 maj 2022, Borussia Dortmundi njoftoi se kishte arritur transferimin e Schlotterbeck në një marrëveshje pesë-vjeçare. Shuma e transferimit u raportua të ishte 25 milion €. Në sezonin e tij të parë në Signal Iduna Park, Schlotterbeck dhe Dortmundi e humbën në kampionatin në javën e fundit pasi dështuan të fitonin në shtëpi kundër Mainz 05, në një ndeshje ku Schlotterbeck nuk u aktivizua. 

Në sezonin 2023–24, Schlotterbeck ishte titullar i padiskutueshëm në kampionat, duke u aktivizuar në 33 ndeshje. Ai kishte mesataren më të lartë të ndërhyrjeve të sakta në Bundesligë me 71%, duke rikuperuar zotërimin e topit për ekipin e tij 240 herë. Në UEFA Ligën e Kampioneve, Schlotterbeck u aktivizua në 12 nga 13 ndeshje të mundshme, me Dortmundin që arriti finalen për herë të parë pas 11 vitesh; në finale, ai luajti si titullar në mbrojtje përkrah Mats Hummels, por Dortmundi u mposht 2–0 nga Real Madridi.

## Karriera ndërkombëtare
Schole u thirr për herë të parë në kombëtaren gjermane nga trajneri Hansi Flick gjatë fushatës kualifikuese të FIFA Kupës së Botës 2022. Ai bëri debutimin e tij zyrtar më 27 mars 2022 në ndeshjen miqësore kundër Izraelit. Në nëntor të atij viti, Schlotterbeck ishte një nga 26 lojtarët e thirrur për të luajtur në Kupën e Botës në Katar.

Në maj 2024, Schlotterbeck ishte pjesë e ekipit gjerman që mori pjesë në UEFA Euro 2024.

## Jeta personale
Schlotterbeck vjen nga familje futbollistësh: vëllai i tij Keven aktualisht luan me FC Augsburgun kur daja e tij Neils luajti në vitet 1990' me disa klube në shtete si Gjermania, Kuvaiti dhe Qipro.

## Statistikat e karrierës
### Klube
### Kombëtarja
## Trofe
### Klube
;SC Freiburg
*DFB-Pokal finalist: 2021–22

;Borussia Dortmund
*UEFA Liga e Kampioneve finalist: 2023–24

### Kombëtarja
;Gjermania nën-21
*UEFA Kampionati Evropian nën-21: 2021

### Personale
*Ekipi i Turnamentit i UEFA Kampionatit Evropian nën-21: 2021
*Ekipi i Sezonit i Bundesligës: 2021–22, 2022–23
*Ekipi i Sezonit i Bundesligës nga *kicker*: 2021–22

## Referime 
## Lidhje të jashtme
*Profili te uebfaqja zyrtare e Borussia Dortmund
*Nico Schlotterbeck te Federata Gjermane e Futbollit
*Nico Schlotterbeck – Rekordi në kompeticionet e UEFA-s